# Viden i spil med Idrættens Analyseinstitut - arbejdsspørgsmål

## Danskernes motions- og sportsvaner: Trivsel (4:5)

## For første gang har Idrættens Analyseinstitut undersøgt, hvad trivsel, mentalt helbred, ensomhed og selvværd betyder for vores idrætsvaner. Cecilie Hedegaard Bak har inviteret Steffen Rask, senioranalytiker i Idrættens Analyseinstitut, i studiet, og sammen dykker de ned i undersøgelsen af danskernes motions- og sportsvaner og ser blandt andet nærmere på, om der er nogle idrætsmiljøer, der i højere grad tiltrækker danskere, der ikke trives godt.

## Vi ser også nærmere på, hvilke konsekvenser det kan have i fremtiden, hvis forskellen mellem dem, der trives og ikke trives, forstærkes.

## Dette er del 4 i serien om danskernes motions- og sportsvaner.

## Arbejdsspørgsmål:

1. Sammenlign med udgangspunkt i [Den Nationale Sundhedsprofil](https://proxy.danskernessundhed.dk/SASVisualAnalyticsViewer/VisualAnalyticsViewer_guest.jsp?reportName=Daarligt%20mentalt%20helbred&reportPath=/Produktion/Danskernes_Sundhed/) danskernes mentale helbred i 2010 med 2021.
2. Redegør for sammenhængen mellem trivsel og idrætsdeltagelse (se også figur 1)
3. Hvad betyder ’socioøkonomiske baggrund’?
4. Hvilken betydning har den socioøkonomiske baggrund for idrætsdeltagelsen?
5. Redegør for ’den dobbelte slagside’, som Steffen Rask refererer til i forhold til trivslen (se også figur 1).
6. Hvordan kan man forklare sammenhængen? Kan I selv genkende sammenhængen?
7. Hvilken betydning har trivslen for, hvilke typer idræt danskerne dyrker?
8. Hvad betyder det, at der kan komme et mere ’polariseret idrætsbillede’?
9. Hvorfor tror I, at sammenhængen mellem trivsel og valg af idrætsaktiviteter ser ud, som den gør?

## Supplerende materiale:

Figur 1: Sammenhæng mellem børn og unges generelle trivsel og idrætsdeltagelse

Kilde: [Danskernes motions- og sportsvaner 2020](https://www.idan.dk/udgivelser/danskernes-motions-og-sportsvaner-2020/), side 108, 25.10.22

**Figur 2: Sammenhæng mellem børn og unges generelle trivsel og organiseringsform (pct.)**

Kilde: [Danskernes motions- og sportsvaner 2020](https://www.idan.dk/udgivelser/danskernes-motions-og-sportsvaner-2020/), side 109, 25.10.22